Hashim Yaacob

Prof. Emeritus Dato' Dr. Hashim bin  Yaacob (lahir pada 1949) merupakan Naib Canselor Universiti Malaya ke-8 dari 31 Mac 2003 hingga 31 Mac 2006 menggantikan Profesor Datuk Dr. Anuar Zaini Md. Zin yang akan tamat tempoh perkhidmatannya 31 Mac 2003. Beliau diganti oleh Datuk Rafiah Salim sebagai Naib Canselor Universiti Malaya ke-9 mulai 1 Mei 2006.
Kehidupan Awal

Hashim Bin Yaacob dilahirkan satu tahun sebelum penubuhan Persekutuan Tanah Melayu. Beliau dilahirkan di Tanah Merah, Kelantan dan mula mendapat pendidikan awal di Sekolah Umum Tanah Merah, lalu melanjutkan pelajarannya di Sekolah Sultan Yahya Petra, Kuala Krai, Kelantan. Beliau mendapat lima distinction daripada enam mata pelajaran yang wajib diambil dalam peperiksaan Lower Certificate of Education (LCE) di sekolah bukan berasrama (Sultan Yahya Petra Secondary School Kuala Krai) pada tahun 1965 dan merupakan salah seorang pelajar LCE terbaik di zamannya. Di sekolah yang sama, beliau memperolehi gred satu dengan agregat yang amat cemerlang dalam peperiksaan Oversea Senior Cambridge/Malaysia Certicate of Education pada tahun 1967 dan melanjutkan pelajaran tingkatan enam di Institut Teknologi Mara Petaling Jaya.

Kerjaya

Beliau telah dilantik menjadi Naib Canselor kepada 5 buah universiti antara tahun 2003 dan 2015, iaitu Meritus University Malaysia, Kuala Lumpur pada tahun 2015, Quest International University, Perak sekitar tahun 2013-2015, Kuala Lumpur Metropolitan University College pada tahun 2011-2013, International University College of Nursing, Petaling Jaya pada tahun 2008-2011, dan University of Malaya, Kuala Lumpur, sekitar tahun 2003-2006. 

Sebelum daripada itu, beliau pernah memegang jawatan berikut:

 sebagai Dekan Fakulti Pergigian, di Universiti Malaya, pada tahun 1987-1989, dan 1994-2001;
 sebagai Timbalan Dekan Fakulti Pergigian, di Universiti Malaya, pada tahun 1983-1987; 
 sebagai Professor Pergigian, di Universiti Malaya, 1987-2008;
 sebagai Ketua Jabatan Pathologi Mulut dan Perubatan Mulut Fakulti Pergigian, di Universiti Malaya pada tahun 1980-1983; 
 dianugerahkan sebagai Professor Emeritus di Universiti Malaya pada tahun 2015;
 sebagai Professor pelawat di Universiti MAHSA (2008-2013), Universiti Teknologi Mara (2008-2009), Universiti Sains Malaysia (2007);
 sebagai Pakar Perunding Sains Islamik di Universiti Malaya pada tahun 2007;
 sebagai Pemeriksa Luar kepada The Royal College of Surgeons of England (1993-1995 dan 1998-2008), National University of Singapore (1985-1986), Universiti Kebangsaan Malaysia (1987, 1988 dan 2007) dan  Universiti Sains Malaysia (2007).

Sebagai Dekan Fakulti Pergigian Universiti Malaya pada tahun 1997, beliau telah berjaya untuk mendapatkan pengiktirafan Ijazah Sarjana Muda Pembedahan Pergigian keluaran Universiti Malaya oleh The General Dental Council of United Kingdom, iaitu badan yang berwajib di United Kingdom dalam memastikan kualiti dan pengamalan doktor pergigian di UK berada pada tahap yang diperlukan. Pada waktu itu, Universiti Malaya adalah satu-satunya universiti di Asia yang diberikan pengiktirafan sebegitu. Sepanjang memegang jawatan Dekan Fakulti Pergigian, beliau berjaya  membawa bagi pertama kalinya peperiksaan Primary dan Final Fellowship Examination of the Royal College of Surgeons of England (Primary FDSRCSEng) ke Malaysia. Ini merupakan kelayakan kepakaran dalam kedoktoran pergigian yang diiktiraf oleh United Kingdom, dan negara-negara Commonwealth dan kelayakan Pasca Ijazah seperti Master of Dental Science (MDSc), Master of Dental Surgery (MDS), Master of Clinical Dentistry (MClinDent), Master of Community Dentistry (MComDent), Master of Orthodontics (MOrth), and PhD.

Beliau telah menubuhkan satu jurnal akademik pada julang kalinya untuk Fakulti Pergigian yang diberi nama Annals of Dentistry. Sebagai dekan dan naib canselor, beliau telah menandatangani lebih kurang 30 Memorandum Persefahaman (MoU) dengan universiti-universiti terkemuka termasuk Cambridge, Oxford Centre of Islamic Studies (UK), Tokyo Medical, Dental University Carnegie Mellon, Frankfurt, dan Beijing.

Pengiktirafan dan Anugerah

Profesor Hashim adalah seorang profesional dalam bidang Patologi mulut dan perubatan mulut yang disegani sejagat dalam bidangnya. Beliau juga adalah seorang saintis yang banyak menjalankan penyelidikan dan menerbitkan artikel saintifik dalam jurnal-jurnal antarabangsa. Beliau telah menerbitkan sebanyak 107 artikel saintifik dalam jurnal terkemuka dan membentangkan 162 penemuan penyelidikan pada persidangan kebangsaan dan antarabangsa. Sebahagian daripada penyelidikan beliau telah menghasilkan paten dan juga memenangi 21 pingat (6 emas, 10 perak, 4 gangsa dan 1 anugerah). 

Lima penerbitan yang terpilih adalah seperti berikut : 

 Hashim B. Yaacob: The Resistant dentine shell of teeth suffering from idiopathic external resorption. Australian D.J. 25: 1980, 73-75; Hashim B. Yaacob, J. Hamid;
 Pulpal calcifications in Malaysian deciduous teeth. J. Paedodontics, 10: 1986, 254-264; H.B Yaacob, Samanarayake L.P. ;
 Awareness and acceptance of the Hepatitis B vaccine by dental practitioners in Malaysia. J. Oral Med. ; O. Path., 18: 1989, 236-239; Theresia IB, Soewarni DS, H.B. Yaacob;
 Changing incidence of oral and maxillofacial tumours in East Java, Indonesia, 1987-92. Part I: Benign tumours. Brit. J. Oral & Max Surg, 2001, dan;
 39: 210-213; Hong GW, Hong SL, Lee GS, Yaacob H, Malek SNA, “Non-aqueous extracts of Curcuma mangga rhizomes induced cell death in human colorectal adenocarcinoma cell line (HT29) via induction of apoptosis and cell cycle arrest atG0/G1 phase. Asian Pacific Journal of Tropical Medicine. August 2015. [ISI, Tier 3]

Hasil daripada kerja-kerja penyelidikan dan penerbitan saintifiknya itu, bersama dengan kepakaran klinikalnya,  beliau telah dianugerahkan dengan beberapa Fellowship daripada institusi-institusi ternama seperti berikut:

 FRCPath (Fellow of The Royal College of Pathologists, UK) – Awarded by the Royal College of Pathologists UK, 2013;
 FASc. (Fellow of The Academy of Science of Malaysia) – Awarded by The Academy of Science of Malaysia, 2000;
 CBiol (Charted Biologist), MIBiol (Member of the Institute of Biology) – Awarded by The Institute of Biology, United Kingdom 1996;
 FFOP(RCPA) (Foundation Fellow of the Faculty of Oral Pathology of The Royal College of Pathologists of Australasia) – Awarded by The Royal College of Pathologists of Australasia 1996;
 FDSRCS Eng Ad Eundem (Fellow in Dental Surgery of the Royal College of Surgeons of England) – Awarded by The Royal College of Surgeons of England, United Kingdom 1995

Sebelum daripada itu, beliau telah memperolehi ijazah dalam bidang kedoktoran gigi melalui peperiksaan seperti berikut:

 FDSRCPS Glasg (Fellow in Dental Surgery of the Royal College of Physicians and Surgeons of Glasgow) – Awarded by The Royal College of Physicians and Surgeons of Glasgow, United Kingdom 1986;
 MSc (Master in Science) – Awarded by the University of London, United Kingdom 1978;
 BDS (Bachelor of Dental Surgery) – Awarded by the University of Otago, New Zealand 1974

Beliau mendapat penghargaan daripada beberapa pertubuhan antaranya Persatuan Doktor-Doktor Pergigian Malaysia, Majlis Pergigian Malaysia dan Persatuan Pergigian Islam Malaysia. Penghargaan yang dianugerahkan adalah seperti berikut:

 Ahli Majlis Pergigian Malaysia (2013 – 2016); 
 Ahli Majlis Persatuan Doktor-Doktor Pergigian Malaysia; 
 Timbalan Presiden Persatuan Doktor-Doktor Pergigian Malaysia; 
 Ahli Kehormat International Association for Dental Research (1988 –); 
 Ahli Kehormat Persatuan Doktor-Doktor Pergigian; 
 Ahli Kehormat Persatuan Pergigian Islam Malaysia (2018 –);
 Beliau memenangi biasiswa Negeri Kelantan (1962 – 1967); 
 Biasiswa MARA ke Universiti Otago;
 New Zealand bagi ijazah Bachelor of Dental Surgery (1970 – 1974); 
 Skim Latihan Pensyarah;
 Universiti Malaya ke Universiti London bagi ijazah MSc (1978 – 1980); 
 Commonwealth Medical Fellowship ke Glasgow, Scotland, United Kingdom (1986); 
 Senior Commonwealth Medical Fellowship ke Australia and New Zealand (1987).
 Beliau juga telah dianugerahkan sebagai “Tokoh Ilmuan Bandaraya” pada Bulan Bahasa Kebangsaan 2011, Wilayah Persekutuan Kuala Lumpur, oleh Dewan Bahasa dan Pustaka dan Dewan Bandaraya Kuala Lumpur, dan; 
 “Lifetime Professional Integrity Award” oleh Balai Ikhtisas Malaysia, dan Rotary International Malaysia, 2009.

DYMM Al-Sultan Kelantan menganugerahkan beliau Darjah Seri Paduka Setia Mahkota Kelantan Yang Amat Terbilang (SPSK) yang membawa gelaran Dato' dan SPB Yang di-Pertuan Agong menganugerahkannya pingat Pahlawan Angkatan Tentera (PAT) atas jasanya sebagai Kapten dalam Pasukan Simpanan Sukarelawan Tentera Laut Diraja Malaysia.

 Pengabdian Kepada Masyarakat 
Melalui pengalaman dan pengiktirafan yang diperolehi, beliau menyumbang kepakaran beliau untuk kepentingan masyarakat dan antara sumbangan beliau dalam pengabdian kepada masyarakat adalah seperti berikut:

 Pengerusi Panel untuk menubuhkan Universiti Kelantan Malaysia (2005).
 Pakar Perunding bagi penubuhan The International College of Nursing, Negeri Sembilan, Malaysia (2008).
 Pengerusi bagi penubuhan Meritus University Malaysia (2012 – 2015).
 Kepten dalam Pasukan Simpanan Sukarelawan Tentera Laut Diraja Malaysia (1987 – 2009).
 Pegawai RELA (2017 – hingga sekarang).
 Pengerusi, Kolokium Pencegahan HIV/AIDS dari kacamata Islam-menangani cabaran bersamamufti-mufti Malaysia, anjuran Majlis AIDS Malaysia, Kuala Lumpur (27 May 1999);
 Panel, Bengkel Semakan Akhir Penulisan Buku-Buku Yang Menggugat Kesucian Agama Islam, anjuran Majlis Agama Islam Selangor (MAIS) Shah Alam, Selangor (10 November 2014);
 Moderator bagi Bengkel Sidang Pakar Indeks Syariah Malaysia, Universiti Islam Antarabangsa Malaysia dan JAKIM, Kuala Lumpur (10 December 2014).

Selain menyumbang dalam bidang sains, Hashim turut terkenal dalam melestarikan seni dan budaya sebagai penyair kebangsaan, pelukis dan pakar dalam permainan wayang kulit Kelantan. Beliau telah menulis sebanyak 70 rencana dalam akhbar dan majalah dalam bidang sastera,budaya dan hal ehwal semasa, serta menulis dan menyunting 9 buah antologi puisi dan telah memenangi hadiah-hadiah berikut:

 Hadiah Sastera Perdana Malaysia bagi antologi puisi “Aku Hanya Mahu Ke Seberang” (2000-2001); 
 Hadiah Sastera Kumpulan Utusan bagi kategori puisi (2000); 
 Hadiah Sastera Utusan Melayu dan Public Bank, Hadiah Utama kategori puisi (1997).

Sebagai Penyair
Sebagai penyair yang berbakat dan beliau telah menghasilkan 5 buku puisi yang disenaraikan berikut:- 

 Air Penawar Sekacang Kelat;

 Air Manik Astagina;
 Misi;
 Tanah Serendah Sekebun Bunga
 Aku Hanya Mahu ke Seberang.

Tiga daripada buku itu diterbitkan oleh Dewan Bahasa dan Pustaka. Bukunya Aku Hanya Mahu ke Seberang mendapat Anugerah Sastera Perdana (2002). Beberapa puisinya diterjemahkan oleh Victor Pogadaev ke dalam bahasa Rusia dan diterbitkan dalam buku berjudul Poyusyi Bambuk (Buluh Seruling) di Moscow pada tahun 2005 (Penerbit Humanitary, ISBN 5-89221-098-3).

Dalam prakata buku itu "Dunia di Mana Buluh Menyuling Lagu Merdu" dinyatakan bahawa "keikhlasan dan kesederhanaan bentuk puisinya ialah antara yang terbaik dalam sastera Melayu moden".

Lihat Juga
 Universiti Malaya#Naib-naib Canselor Universiti Malaya|Naib-naib Canselor Universiti Malaya

Rujukan

 Majalah Varsiti Universiti Malaya
Pogadaev, Victor. Dunia Di Mana Buluh Menyuling Lagu Merdu. Dewan Sastera, Vol. 35, N. 8, 2005, 6-9.
http://www.pereplet.ru/text/pogadaev27nov03.html

Kategori:Ahli akademik Malaysia
Kategori:Orang hidup
Kategori:Orang dari Kelantan
Kategori:Kelahiran 1949
Kategori:Naib Canselor Universiti Malaya